
PËR DISA NDRYSHIME NË LIGJIN NR.8408, DATË 25.9.1998 “PËR POLICINË E NDËRTIMIT”

Në mbështetje të neneve 78 dhe 83 pika 1 të Kushtetutës, me propozimin e Këshillit të Ministrave,

KUVENDI

I REPUBLIKËS SË SHQIPËRISË
VENDOSI:

Në ligjin nr.8408, datë 25.9.1998 “Për Policinë e Ndërtimit” bëhen këto ndryshime:

Neni 1

Në nenin 3, pika 2 ndryshohet si vijon:
2. Të vendoset gjoba për shkelje të dispozitave ligjore të mësipërme. 60 për qind e të ardhurave të tyre të kalojnë në buxhetin e shtetit dhe 40 për qind në favor të Policisë së Ndërtimit.

Neni 2

Në fund të nenit 11 shtohet paragrafi me këtë përmbajtje:
“Ngarkohen Ministria e Punëve Publike dhe Ministria e Financave për të nxjerrë udhëzime të përbashkëta për mënyrën e administrimit të të ardhurave nga gjobat e vjelura nga Policia e Ndërtimit.”

Neni 3

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.2540, datë 4.2.2000 të Presidentit të Republikës së Shqipërisë, Rexhep Meidani

